section_heading: Životopis
paragraph_text: Mladen II. bio je najstariji sin hrvatskog bana Pavla I. Šubića Bribirskog i njegove supruge Urše. O vremenu njegova rođenja nema jednoznačnih podataka, ali se općenito smatra da je rođen oko godine 1270. Imao je četvoro braće od kojih su najpoznatiji i najznačajniji Juraj II. i Pavao II. Spominje se prvi put u izvorima 1290. godine kao načelnik grada Nina. Početkom 14. stoljeća dobio je naslov kneza Tropolja, a 1303. godine postao je skradinski knez.<ref>[https://proleksis.lzmk.hr/52362/ Mladen II. Bribirski - Proleksis enciklopedija]